Makonas

Makonas (pranc. Mâcon) – miestas Prancūzijoje, Burgundijos–Franš Kontė regione, Sonos ir Luaros departamento sostinė. Miestas išsidėstęs prie Sonos upės, 60 km į šiaurę nuo Liono. Makone gyvena 33 350 žmonės (2013 m. duomenys). Netoli nuo Makono yra krikščioniško jaunimo susibūrimo vieta – Tezė (Taizé) vienuolynas. Istorija Makoną 1238 m. įsigijo Prancūzijos karalius. 1435 m. miestas buvo perleistas burgundams, o 1477 m. miestą vėl atgavo Prancūzija. XVI amžiuje Makonas buvo hugenotų tvirtovė.